Stofo

La stofo () estas rusa mezurunuo de volumeno, egalanta proksimume 1,23 litrojn.

 Difino 
La stofo estas mezurunuo de volumeno, uzita nur por likvoj, ne sekaĵoj. Ĝi estas parto de rusa sistemo de mezurunuoj. Ĝi egalas dekonon de sitelo () kaj dek glasojn ().

En la 11a de Oktobro, 1835, Petro la Granda, la caro de la Rusa Imperio, faris ukazon difinantan la rusajn mezurunuojn ekzakte laŭ la anglaj mezurunuoj. Post la Petra reformo, la sitelo estis ekzakte 750.57 kubaj coloj. Ekde 1930, la angla colo estas ekzakte 2,54 centimetroj; laŭ tiu difino, unu stofo estas ekzakte
1 stofo = 75,057 kubaj coloj = 75,057 · (2,54 cm)3 = 1 229,963 862 648 mililitroj = 1,229 963 862 648 litroj.
En 1924, la registaro de Sovetunio abolis la tradiciajn mezurunojn, anstataŭigante ĝin per la metra sistemo. Dum tiu transiĝo, la konverto uzita estis
1 stofo = 1,229 940 9 litroj.

 Etimologio 
La rusa vorto  ŝtof devenas de la germana  “materio, substanco, materialo”.

En Esperanto, la stofo estas unu el la rusaj mezurunuoj en la vortaro de la Fundamento de Esperanto (kune kun la versto kaj la arŝino); la formo ŝtofo, pli proksima al la originala rusa formo, signifas ion alian, rekte pruntita el la germana.

 Referencoj 

Kategorio:Mezurunuoj de volumeno
Kategorio:Rusaj mezurunuoj